# Cotxeres del metro de Barcelona

Les cotxeres del metro de Barcelona són instal·lacions destinades a cotxeres i tallers del material rodant del metro de Barcelona, i en el cas de les cotxeres de Ferrocarrils de la Generalitat de Catalunya també d'altres serveis de ferrocarril. A les cotxeres s'hi aparquen els trens quan no tenen servei i als tallers es fa el manteniment i la supervisió.
Hi ha dues cotxeres i un taller que han quedat en desús o han estat desmantellats, Lesseps i Zona Universitària de la L3 i Sarrià de la L6 i L7. Les cotxeres i tallers en funcionament són els següents:
* Cotxeres i tallers
* Hospital de Bellvitge  · Sagrera  · Santa Eulàlia
* Triangle Ferroviari
* Sant Genís (Vall d'Hebron)
* Roquetes (Via Júlia)
* Can Boixeres  · Vall d'Hebron  · Vilapicina
* Rubí
* Sant Boi  · Martorell-Enllaç
* Can Zam
* Zona Franca

## Can Boixeres

Dona servei a la línia 5 del FMB.

## Can Zam

Dotades de cotxeres i tallers, es troba a la ciutat de Santa Coloma de Gramenet i dona servei a la línia 9 del FMB.
Tenen una superfície de 13.000 m² i estan soterrats. Hi arriben un total de 7 vies, de les quals dues fan la funció de cotxeres per a la conducció automàtica i cinc es destinen a tallers. De les cinc vies de tallers, dues són elevades sobre pilars per a manteniment general, i altres tres són de torn de rodes i neteja. Els trens que es trobaran en aquestes cotxeres seran de la sèrie 9000, que són trens automàtics que funcionen amb el sistema ATC-S.

## Hospital de Bellvitge

La instal·lació és a costat de l'estació d'Hospital de Bellvitge, funciona com a taller de la línia 1 del FMB i s'hi aparque, els vehicles de manteniment de les vies. Es va estrenar l'any 2010 quan s'hi van traslladar els serveis que havien tingut base a Mercat Nou. Té una capacitat més gran i pot reduir les possibles molèsties a la zona urbana on es trobaven anteriorment. Els tallers es van construir perllongant la cua de maniobres de la línia 1. Només van afectar uns vint dies la circulació a la línia, el mes d'agost del 2010, com que es va tancar el tram final des de l'Estació d'Avinguda Carrilet per connectar les vies.

## Martorell-Enllaç

Dona servei a la línia Llobregat-Anoia dels FGC.

## Roquetes

Roquetes o Via Júlia, dona servei a la línia 4 i la línia 11 del FMB.

## Rubí

Dona servei a la línia 6 i línia 7 dels FGC, a més d'altres serveis ferroviaris dels FGC de la línia Barcelona-Vallès.

## Sagrera

Dona servei a la línia 1 del FMB.

## Sant Boi

Apartador de FGC.

## Sant Genís

Dona servei a la línia 3 del FMB.

## Santa Eulàlia

Dona servei a la línia 1 del FMB i es troba entre les estacions de Mercat Nou i Santa Eulàlia. Es considera un monument protegit com a bé cultural d'interès local del municipi de l'Hospitalet de Llobregat (Barcelonès). Està format per tres naus de cotxeres i un edifici d'oficines annex.

## Triangle Ferroviari

Dona servei a la línia 2, línia 4 i L9/L10 del TMB.
El nom de les cotxeres fan referència a la situació entre les vies d'ADIF que formen un triangle. La formen 12 vies de tallers i 13 vies de cotxeres, fa de cotxeres de la L2 i L4, és el taller de primer nivell de la L2 i de segon nivell (grans reparacions) de la flota de Ferrocarril Metropolità de Barcelona (FMB).

## Vall d'Hebron

Dona servei a la línia 5 del FMB.
No confondre amb les de Sant Genís de l'estació de Vall d'Hebron, L3.

## Vilapicina

Dona servei a la línia 5 del FMB.

## Zona Franca

Les cotxeres i tallers de la L9 Sud i L10 Sud están situades al final del carrer A de la Zona Franca, al costat del viaducte i l'estació de ZAL | Riu Vell. Aquestes cotxeres es desenvolupen en dues alçades per a optimitzar l’ús del sòl.

## Cotxeres en desús
### Lesseps

Són unes antigues cotxeres i tallers del Gran Metropolità de Barcelona, de les quals avui dia només en queda l'accés. Es trobava a la plaça de Lesseps de Barcelona.
Aquestes antigues cotxeres són conegudes per la peculiaritat d'estar ubicades en unes naus a l'exterior. Els trens es pujaven i es baixaven amb un elevador. Les instal·lacions eren provisionals per solucionar els canvis de plans al situar l'estació terminal del Gran Metro a Lesseps i no a la Bonanova com es preveia al projecte inicial (Ferrocarril Metropolità Nord-Sud de Barcelona).

### Sarrià

Antigues cotxeres i tallers de la línia Barcelona-Vallès d'ençà la creació del tren de Sarrià. Des de la creació de Ferrocarrils de la Generalitat de Catalunya el 1979 s'han anat abandonant progressivament per centralitzar les operacions a Rubí i el 2004 es van desmantellar els antics tallers de la companyia del Ferrocarril de Sarrià a Barcelona.

### Zona Universitària

Taller.

## Apartadors
### Torras i Bages

Apartador situat a l'estació de Torras i Bages, s'ha fet servir per estacionar trens de reserva per a la línia 1. En altres ocasions, també s'utilitzà com a cua de maniobres, ja que aquesta estació fou final de línia.

## Referències

* ↑ «Cotxeres de metro». Transports Metropolitans de Barcelona. [Consulta: 10 setembre 2011].
* ↑ 3cat24: El primer tram de la línia 9 del metro de Santa Coloma de Gramenet entrarà en funcionament el diumenge dia 13 de desembre.
* ↑ Gencat: El president Montilla visita el primer tram de la L9 en proves a Santa Coloma de Gramenet.
* ↑ Factoria urbana: Arxivat 2012-03-06 a Wayback Machine. Trens sèrie 9.000 de TMB.
* ↑ «Interrupció per obres al tram de la línia 1 de metro entre Hospital de Bellvitge i Av. Carrilet». Transports Metropolitans de Barcelona, 27-07-2010. [Consulta: 10 setembre 2011].
* ↑ «Obertes les parades de Metro d'Hospital de Bellvitge a Avinguda Carrilet». digital'h, 22-08-2010. [Consulta: 10 setembre 2011].
* ↑ «Perllongament de la línia 1 de FMB a Badalona». Pla Estratègic Metropolità de Barcelona, 18-07-2011. [Consulta: 10 setembre 2011].
* ↑ «Cotxeres de Santa Eulàlia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
* ↑ «Es finalitza el túnel que connectarà la L9 amb el triangle ferroviari» (PDF). gencat.cat. Generalitat de Catalunya, 21-03-2006. [Consulta: 30 agost 2010].
* ↑ «Dilmé, Fabré i Torras | Taller i cotxera del metro de la Línia 9». Arxivat de l'original el 2024-11-11. [Consulta: 22 febrer 2025].
* ↑ «Punt i a part. Accessos fàcils des del principi». Vilaweb, 22-04-2006. [Consulta: 30 agost 2010].
* ↑ «Inici dels treballs d'enderrocament dels antics tallers d'FGC a Sarrià». Generalitat de Catalunya, 05-11-2004. Arxivat de l'original el 2012-01-19. [Consulta: 19 agost 2011].
* ↑ «Referent en mobilitat sostenible». Hora Punta núm 22. Transports Metropolitans de Barcelona, 01-09-2010. [Consulta: 26 abril 2012].